**institucijų pateiktų pastabų derinimo lentelė**

**DĖL2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**10 PRIORITETO „VISUOMENĖS POREIKIUS ATITINKANTIS IR PAŽANGUS VIEŠASIS VALDYMAS“**

**NR. 10.1.2-ESFA-K-917 PRIEMONĖS ,,VISUOMENĖS NEPAKANTUMO KORUPCIJAI DIDINIMO IR DALYVAVIMO VIEŠOJO VALDYMO PROCESUOSE SKATINIMO INICIATYVOS“ PROJEKTŲ FINANSAVIMO SĄLYGŲ APRAŠO NR. 1 projekto**

|  |  |  |
| --- | --- | --- |
| **Institucijos pavadinimas** | **Pastabos ir pasiūlymai** | **Pastabų ir pasiūlymų įvertinimas** |
| Europos socialinio fondo agentūros 2016 m. rugpjūčio 29 d. raštu Nr. SB-2016-00525 pateiktos pastabos | 1. Patikslinti Aprašo Nr. 1 3.1 punkte nurodytą dalyvio sąvokos išaiškinimą ir papildyti, kad dalyvis turi atitikti ir šią sąlygą: jis yra įskaičiuojamas į veiksmų programos stebėsenos ir (arba) nacionalinį stebėsenos rodiklį, nustatytą projektų finansavimo sąlygų apraše ir projekto sutartyje (išskyrus asmenis, dalyvaujančius atviruose renginiuose). | **Neatsižvelgta.**  Dalyvio sąvokos apibrėžimo Apraše Nr. 1 atsisakoma, kadangi ši sąvoka bus suprantama taip, kaip ji apibrėžiama Projektų administravimo ir finansavimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“. |
|  | 2. Aprašo Nr. 1 6.2 punkte nurodyti, kad kitų informavimo apie projektą priemonių išlaidos: pranešimų žiniasklaidai, spaudos konferencijų, informacinių renginių, projekto reklamos (spaudoje, televizijoje, radijuje ir kt.), informacinių leidinių, reprezentacinių priemonių išlaidos apmokamos taikant renginių organizavimo fiksuotąjį įkainį, kurio dydžiai ir sudėtinės dalys (išlaidų kategorijos) nustatyti Lietuvos Respublikos finansų ministerijos Renginių organizavimo fiksuotojo įkainio nustatymo tyrimo ataskaitoje. | **Neatsižvelgta.**  2016 m. rugsėjo 27 d. vykusiame Europos Sąjungos fondų investicijų veiksmų programos 10 prioriteto 10.1.2 konkretaus uždavinio „Padidinti viešojo valdymo procesų skaidrumą ir atvirumą“ koordinavimo grupės posėdyje nutarta atsisakyti Aprašo Nr. 1 35.6.2. papunktyje nurodytų išlaidų visuose pagal priemonę Nr. 10.1.2-ESFA-K-917 „Visuomenės nepakantumo korupcijai didinimo ir dalyvavimo viešojo valdymo procesuose skatinimo iniciatyvos“ rengiamuose projektų finansavimo aprašuose. |
| Lietuvos verslo konfederacijos 2016 m. rugpjūčio 25 d. el. paštu pateiktos pastabos | 3. Išreikštas noras, jog būtų sudarytos galimybės Lietuvos verslo konfederacijai dalyvauti pagal priemonę Nr. 10.1.2-ESFA-K-917 „Visuomenės nepakantumo korupcijai didinimo ir dalyvavimo viešojo valdymo procesuose skatinimo iniciatyvos“ remiamoje veikloje, susijusioje su visuomenės nepakantumo korupcijai didinimu, kadangi verslo asociacijos kaip aktyvūs viešojo valdymo procesų dalyviai yra suinteresuoti korupcijos apraiškų viešajame sektoriuje mažinimu. | **Atsižvelgta iš dalies.**  Pagal priemonę Nr. 10.1.2-ESFA-K-917 „Visuomenės nepakantumo korupcijai didinimo ir dalyvavimo viešojo valdymo procesuose skatinimo iniciatyvos“ remiamos 3 skirtingos veiklos, pagal kurias rengiami 3 skirtingi projektų finansavimo aprašai. Pagal Aprašą Nr. 1 remiama veikla „gyventojų informavimas ir švietimas, siekiant paskatinti juos aktyviau dalyvauti viešojo valdymo procesuose“, todėl Lietuvos verslo konfederacijos prašymas, Aprašo Nr. 1 derinimo metu, nebuvo svarstytas. Rengiant pagal priemonę remiamos veiklos „visuomenės nepakantumą korupcijai didinančių ir pilietinį aktyvumą kovoje su korupcija skatinančių priemonių rengimas ir vykdymas“ projektų finansavimo sąlygų aprašą, tarp galimų partnerių įtrauktos verslo asociacijos. |
| Lietuvos Respublikos švietimo ir mokslo ministerijos 2016 m. rugsėjo 9 d. raštu Nr. SR-3931  pateiktos pastabos | 4. Rekomenduojama įvertinti galimas pagal Aprašą Nr. 1 remiamos veiklos sankirtas su Švietimo ir mokslo ministerijos administruojamos priemonės Nr. 09.4.2-ESFA-V-715 „Formaliojo ir neformaliojo mokymo paslaugų įvairioms besimokančiųjų grupėms teikimas“ remiama veikla „Suaugusiųjų bendrųjų kompetencijų plėtra (neformaliojo suaugusiųjų švietimo programų vykdymas regionuose, neformaliojo suaugusiųjų švietimo kokybės gerinimas)“ ir atitinkama informacija papildyti Aprašo Nr. 1 pagrindimo formą. | **Atsižvelgta.**  Aprašas Nr. 1 papildytas nuostata, jog pagal Aprašą nefinansuojami projektai, kurių pareiškėjas ar bent vienas iš partnerių yra projektų, įgyvendinamų Veiksmų programos9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.2-ESFA-V-715 „Formaliojo ir neformaliojo mokymo paslaugų įvairioms besimokančiųjų grupėms teikimas“ lėšomis ir apimančių suaugusiųjų bendrųjų kompetencijų plėtrai (neformaliojo suaugusiųjų švietimo programų vykdymui regionuose, neformaliojo suaugusiųjų švietimo kokybės gerinimui) skirtas veiklas, pareiškėju ar partneriu. Atitinkamai papildyta Aprašo Nr. 1 pagrindimo forma. |
| Lietuvos Respublikos konkurencijos tarybos 2016 m. rugsėjo 29 d. raštu Nr. (9.8-35)-2131 pateiktos pastabos | 5. Patikslinti Patikros lapo dėl valstybės pagalbos ir *de minimis* pagalbos buvimo ar nebuvimo I dalies 1 punkto pasirinkimo pagrindimą pagal Lietuvos Respublikos konkurencijos tarybos išsakytą poziciją, kad „<..> kad tuo atveju jei skiriant finansavimą ūkio subjektui nėra įmanoma užtikrinti jo vykdomos ūkinės ir neūkinės veiklų tinkamo atskyrimo, tuomet turėtų būti laikoma, kad visas finansavimas pagal atitinkamą projektą yra skirtas ūkinei veiklai vykdyti“. | **Atsižvelgta.**  Iš Patikros lapo dėl valstybės pagalbos ir *de minimis* pagalbos buvimo ar nebuvimo I dalies 1 punkto pasirinkimo pagrindimo išbraukta „taip pat į Lietuvos Respublikos konkurencijos tarybos suteiktas konsultacijas“ bei papildyta sakiniu „Tuo atveju jei skiriant finansavimą ūkio subjektui nėra įmanoma užtikrinti jo vykdomos ūkinės ir neūkinės veiklų tinkamo atskyrimo, tuomet turėtų būti laikoma, kad visas finansavimas pagal atitinkamą projektą yra skirtas ūkinei veiklai vykdyti“. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_